དེ་ནས་རབ་བྱུང་ལྔ་བའི་ས་རྟ༡༣༡༨ལོར།ཀརྨ་རང་བྱུང་རྡོ་རྗེས་བསྡུས་རྒྱུད་འཇིག་རྟེན་ཁམས་ལེའུ་ཚིག་རྣམས་གོ་བདེ་བའི་ཆེད་དུ་བདུན་ཚིག་ཏུ་བཀྲལ།རྒྱུད་ལས་མ་བཀག་པའི་རྩིས་ཉེ་བར་མཁོ་བ་འགའ་ཞིག་ཀྱང་བསྣན།དུས་གཟེར་མང་པོ་གཏན་ལ་ཕབ་ནས་རྩིས་ཀུན་བསྡུས་པ་མཛད།བུ་སྟོན་ཐམས་ཅད་མཁྱེན་པས་རབ་བྱུང་ལྔ་བའི་མེ་སྟག༡༣༢༦ལོར་རྩིས་ཀྱི་བསྟན་བཅོས་མཁས་པ་དགའ་བྱེད་ཡན་ལག་དང་བཅས་པ་བརྩམས།གཞན་ཡང་།ཨོ་རྒྱན་པ།ཀུན་མཁྱེན་དོལ་བོ་བ་སངས་རྒྱས་སོགས་བོད་ཀྱི་སྨན་རྩིས་གཉིས་ལ་མཁས་པའི་ཡང་རྩེར་སོན་པ་རྣམས་ཀྱིས་སྨན་རྩིས་ཀྱི་གཞུང་ལུགས་མང་དུ་བརྩམས་ནས་འཆད་ཉན་དང་ལག་ལེན་སྒོས་དར་རྒྱས་ཆེན་པོ་བྱུང་ངོ་།།